29/03/2012 | Administración LocalMunicipal
Culleredo
Secretaría Xeral
Regulamento das prestacións municipais de apoio á autonomía e asistencia á dependencia (PAAD)

ANUNCIO DE APROBACIÓN DEFINITIVA O Pleno do Concello, en sesión ordinaria celebrada o día 29 de decembro de 2011, aprobou inicialmente o Regulamento das prestacións municipais de apoio á autonomía e asistencia á dependencia (PAAD). Transcorridos os prazos sinalados nos artigos 49 b) e 65.2 da vixente Lei 7/85, sen presentarse alegación ou requirimento algún, enténdese definitivamente aprobado o texto que se publica como Anexo e que entrará en vigor ao día seguinte da súa publicación íntegra no Boletín Oficial da Provincia, en cumprimento do disposto no art.70.2 da vixente Lei 7/85, do 2 de abrir, reguladora das Bases do Réxime Local. REGULAMENTO DAS PRESTACIÓNS MUNICIPAIS DE APOIO Á AUTONOMÍA E ASISTENCIA Á DEPENDENCIA (PAAD) Exposición de motivos A publicación da Lei 39/2006, do 14 de decembro, de Promoción da Autonomía Persoal e Atención ás Persoas en situación de Dependencia e da Lei 13/2008, do 3 de decembro de servizos sociais de Galicia, estableceu un novo marco regulador de carácter básico dos contidos, formas de prestación e aspectos procedimentais e organizativos dos servizos de axuda a domicilio, configurando as pautas de carácter xeral que aseguran un nivel equitativo de atención a todalas persoas en situación de dependencia co recoñecemento do dereito a este servizo público. O D ecreto 143/ 2007, do 12 de xullo, polo que se regula o réxime de autorización e acreditación dos programas e dos centros de servizos sociais dispón as condicións que deben reunir os centros nos que se desenvolven servizos sociais como o de Axuda a domicilio e menciona aspectos a ter en conta nos regulamentos de réxime interior dos mesmos. A Orde de 22 de xaneiro de 2009, da Vicepresidencia da Igualdade e do Benestar da Xunta de Galicia, que desenvolveu a Lei 13/2008, de 3 de decembro, regula a nivel autonómico o servizo de axuda no fogar, e establece na súa disposición transitoria primeira, a obriga de adaptación das ordenanzas municipais e regulamentos de réxime interior á nova cóncepción destes servizos. O Concello de Culleredo, dentro das competencias atribuídas legalmente no artigo 25.2 k) da Lei 7/1985 do 2 de abril e máis tarde polos artigos 80.2. k y 81. c da Lei 5/97 de 22 de xullo de Administración Local de Galicia e demáis disposicións de aplicación, e tendo en conta toda a anterior lexislación ven xestionando un Servizo de Prestacións para o Apoio a Autonomía e atención a Dependencia (PAAD) que inclúen o Servizo “Axuda a domicilio”, nas modalidades de libre concorrencia (SAD) e acceso desde a valoración do grao de dependencia (SAAD), e o “Servizo de Xantar na Casa (XC)” que se rixen pólo presente Regulamento municipal que establece, o seu ámbito territorial, o desenvolvemento da prestación, os requisitos e o procedemento que permiten o acceso a ámbolos dous servizos. O procedemento sancionador de aplicación regulase o título IX de la Ley 30/1992, do 26 de novembro de Réxime Xurídico das Administracións Públicas e do Procedimento Administrativo Común, e no seu desenvolvemento previsto no Real Decreto 1398/1993, de 4 de agosto, polo que se aproba o Regulamento del Procedimiento para el Ejercicio de la Potestad Sancionadora. Tamén queda regulada polo TITULO X da Lei 13/2008 de 3 de decembro de Servizos Sociais de Galicia un réxime específico de infraccions y sancions para as persoas usuarias dos SS catalogadas en leves, graves e moi graves coas sancións que corresponden a cada unha destas tipoloxías. Sendo ademais de aplicación respecto das infraccions e sancions o contemplado ao respecto na Ley 39/2006, de 14 de diciembre, de promoción de la autonomía personal y atención a las personas en situación de dependencia. Artigo 1.- Obxecto É obxecto da presente norma a regulación xeral dos servizos municipais de Axuda a domicilio, nas modalidades de acceso por libre concorrencia (SAD) e o acceso ao mesmo desde a valoración autonómica do grao de dependencia (SAAD) e do Servizo de Xantar na Casa (XC). 2.1.-O servizo de Axuda a domicilio é o conxunto de actuacións levadas a cabo no domicilio das persoas en situación de dependencia, autonomía persoal limitada ou en supostos de desestructuración familiar, co fin de atender as necesidades da súa vida diaria para incrementar a súa autonomía, posibilitando a permanencia no seu domicilio o maior tempo posíbel e/ou facilitar ao máximo a vida independente.2.2.- O servizo de Xantar na casa é un servizo municipal, desde o que se distribúe o almorzo para os sete días da semana a aquelas persoas que se atopan nunha situación de dificultade na súa autonomía e que precisan asegurarse unha nutrición básica adaptada as súas necesidades.3.- Persoas Destinatarias do servizo e requisitos de acceso.3.1.- O servizo de axuda a domicilio está dirixido a: a) Persoas con déficit de autonomía persoal pero que non precisan de coidados permanentes ou especializados dun centro asistencial e que mediante esta prestación poden manter unha vida independente. b) Persoas que teñen anciáns, persoas con algunha discapacidade ou enfermos crónicos ao seu cargo, e que necesitan axuda para atendelos e mantelos no seu fogar. c) Familias con problemas transitorios de autonomía persoal, (hospitalización, menores aos que hai que prestar atención en ausencia dos seus pais ou titores) ou con sobrecargas familiares (monoparentais, familias numerosas) d) Familias desestruturadas nas súas relacións persoais e/ou sociais que precisan axuda para adquirir habilidades domésticas e familias con grave risco de exclusión social para os seus integrantes. e) Persoas en calquera outra circunstancia de desprotección social ou familiar así determinada polos servizos sociais municipais mediante o correspondente informe-proposta de aplicación dos servizos.3.2.- Os servizos de xantar na casa, están destinados segundo o convenio asinado co Consorcio de Igualdade e Benestar a: a) Persoas maiores de 60 anos que teñan limitada a súa autonomía persoal, e sen rede de apoio que poida suplir tal situación b) Persoas dependentes, que carezan de apoio familiar, e que requiren de axuda para a preparación de alimentos. c) Persoas menores de 60 anos en situación de exclusión social, tecnicamente avaliada polos Servizos Sociais do Concello de Culleredo d) Persoas en calquera outra circunstancia de desprotección social ou familiar así determinada polos servizos sociais municipais.3.3.- Son requisitos para acceder aos servizos: a) Estar empadroados e residir no Concello de Culleredo como mínimo cunha anterioridade dun mes á data de solicitude do servizo. b) Atoparse nalgunha das situacións recollidas no artigo 3 deste regulamento. c) Non precisar máis de dez horas semanais de atención no caso de SAD por libre concorrencia. d) Non ter concedida outra prestación similar ou incompatible coa que solicita segundo a normativa reguladora de aplicación en cada caso. e) Aceptar a proposta horaria asignada polo concello para a realización do servizo sen prexuízo de que o solicitante poda comunicar as súas preferencias por unha distribución horaria determinada e que se terá en conta na medida das posibilidades do servizo. f) Reunir a vivenda na que se desenvolverá o servizo, as condicións mínimas de habitabilidade e dispoñer de auga e luz.4.- Contido dos servizos.4.1.- O servizo de axuda a domicilio, nas súas modalidades de acceso por libre concorrencia ou por valoración da situación de dependencia, circunscríbese a: a) Atencións de carácter persoal na realización das actividades básicas da vida diaria. b) Atencións de carácter persoal na realización doutras actividades da vida diaria. c) Atencións das necesidades de carácter doméstico e da vivenda d) Atencións de carácter psicosocial e educativo. En calquera caso a determinación das tarefas farase segundo os criterios técnicos dos profesionais dos Servizos Sociais Municipais que valoren o expediente, sen prexuízo de que, no posible, se procure o seu axuste á demanda do/a solicitante.4.2.- O servizo de xantar na casa, comprende a entrega no domicilio da persoa usuaria dun menú semanal, elaborado dun xeito equilibrado desde o punto de vista nutricional, que asegure un mínimo de inxestas semanais adaptadas ás necesidades de cada persoa usuaria (segundo informe do seu médico de familia). 5.- Intensidade do servizo e réxime de incompatibilidades. Os servizos de axuda a domicilio concedidos pola vía de libre concorrencia ou polo SAAD se realizarán nos horarios que previamente se fixen, ainda que cunha marxe de flexibilidade tanto no inicio como no fin que será aceptada pola persoa destinataria do mesmo no Acordo do servizo. Cando a modificación horaria se plantexe para mais longo tempo haberá que facer un novo Acordo de servizo que recolla o novo horario sexa o cambio de horario a iniciativa do Concello por razons de servizo como a solicitude da persoa usuaria. Non será preciso unha nova solicitude e resolución en tanto non se modifique o numero de horas mensuais, semanais, ou diarias concedidas. Nambolos dous casos a persoa usuaria será previamente informada pola responsable técnica do servizo que motivará a modificación horaria a realizar.5.1.- Para as persoas usuarias que accedan ao SAD por libre concorrencia, o máximo de horas de atención é de 10 horas semanais, os días laborais, cun horario de luns a venres entre as 8.00 h. da mañá e as 21.00 h. do serán.5.1.1.- A intensidade determinarase mediante a valoración técnica dos profesionais do equipo dos servizos sociais municipais, en función da situación socio-económica persoal e familiar do solicitante, da capacidade dos servizos e da dispoñibilidade orzamentaria municipal.5.1.2.- En base no informe técnico do/a traballador/a social ao que corresponda o seguimento do programa individual, e con carácter excepcional, poderá establecerse temporalmente por un período non superior a un mes, a atención persoal cun máximo de 2 horas os fins de semana ou festivos. Tamén excepcionalmente, en casos xustificados polo informe social, poderá contemplarse un adianto no horario de inicio do servizo pola mañan, en todo caso non superior a unha hora.5.1.3.- Visto o informe da traballadora social e escoitadas as preferencias da persoa usuaria, si ésta non aceptase a distribución horaria proposta polos técnicos municipais en función da disponibilidade do servizo, se considerará que desiste da súa petición e se procederá ao arquivo da súa solicitude.5.1.4.- A axuda a domicilio por libre concorrencia é incompatible coa prestacion de axuda a domicilio concedida a través da Lei de promoción da autonomía e atención á dependencia, así como por calquera outro organismo público prestador destes servizos (MUFACE, ISFAS.). Esta consideración se aplicará igualmente a todos os membros da unidade familiar cando un deles sexa perceptor dunha prestación de similares caracteristicas da cal poideranse ver xa beneficiados o conxunto dos convivintes por cubrir a mesma atención obxecto da solicitude.5.1.5.- Así mesmo a axuda a domicilio por libre concorrencia é incompatible coa percepción dunha prestación económica ou libranza e coa axuda no fogar pola modalidade de respiro, percibidas a través da Lei de Promoción da Autonomía Persoal e Atención ás Persoas en situación de Dependencia así como calquera outra prestación que esta lei determine no seu réxime de incompatibilidades.5.1.6.- As persoas usuarias que tendo resolto favorablemente un Programa Individual de Atención ( en adiante PIA) pola vía do sistema estatal ou autonómico de promoción á autonomía e atención á dependencia sen que se resuelva expresamente sobre a concesión dun SAAD complementario, non poderán acceder pola vía de libre concorrencia ao servizo municipal de Axuda a domicilio. De ter concedido o servizo municipal con anterioridade, iniciarase procedemento para a súa revogación.5.1.7.- Tampouco poderá acceder ao SAD por libre concorrencia quen teña presentada unha solicitude de PIA aínda non resolta que non inclúa expresamente a petición de SAAD completo ou parcial como prestación idónea. De ter concedido o servizo municipal con anterioridade, iniciarase procedemento para a súa revogación Como excepción, sí poderá acceder por esta vía a persoa que teña presentada unha solicitude de PIA cun recurso idóneo incompatible co SAAD unha vez resolto, ainda que na devandita solicitude por esta mesma razón non figure o SAAD expresamente 5.2.- Para as persoas usuarias do SAAD, valoradas como dependentes, a intensidade na prestación determinarase en función do número de horas que se lle estableza a través do seu PIA, notificado á persoa interesada dende o órgano competente da Xunta de Galicia. Concederáselle o número de horas posibles no intervalo de horas mensuais ao que lle da dereito a lei segundo o grao e nivel de dependencia co que fora recoñecida a persoa solicitante. En calquera caso as persoas usuarias deberán aceptar de xeito expreso certa flexibilidade na aplicación horaria que o concello intentará no posible axustar a súas demandas.5.2.1.- Os horarios de desenvolvemento do servizo serán os comprendidos entre as 8.00 h. da mañá e as 21.00 h. do serán, todos os días da semana, incluídos domingos e festivos.5.3.-Excepcionalmente, en casos xustificados polo informe social, poderá contemplarse un adianto no horario de inicio do servizo pola mañan, en todo caso non superior a unha hora, ou unha atención en franxa horaria nocturna. Ambalas duas modalidades extraordinarias aplicaranse sempre con carácter temporal revisable como mínimo aos dous meses desde a instauración dese horario no caso de adianto de horario matinal, e aos 8 dias no caso de horario nocturno e sempre suxeito a disponibilidade do servizo destinado a atención de SAD ou SAAD en cada momento do exercizo económico. Nos dous casos a revisión e suspensión do servizo extraordinario poderá facerse antes dos plazos mínimos recollidos neste punto.6.- Dereitos das persoas usuarias. As persoas usuarias dos servizos, ademais dos dereitos que con carácter xeral se lle recoñecen na Lei 13/2008, de servizos sociais de Galicia, terán dereito a: a) Recibir unha atención de calidade, adaptada ás súas necesidades coa duración prescrita en cada caso. b) A ser tratados co respecto e con dignidade. c) A coñecer a organización e o regulamento do servizo e a situación do seu expediente. d) A obter unha copia do acordo e proxecto de intervención. e) A recibir información precisa e clara sobre as posibles modificacións sobrevidas durante a prestación efectivo do servizo. f) A formular queixas, reclamacións ou suxestións, a través do libro oficial habilitado ao efecto., sen prexuízo de facelo tamén a través do profesional municipal responsable do servizo. g) Ao tratamento confidencial dos seus datos persoais de acordo co disposto na Lei orgánica 15/1999, do 13 de decembro, de protección de datos de carácter persoal.7.- Deberes das persoas usuarias. As persoas usuarias, ademais dos deberes que con carácter xeral se contemplan no artigo 7 da Lei 13/2008, de servizos sociais de Galicia, terán os seguintes deberes: a) Cumprir coas condicións do servizo, facilitando a execución das tarefas ao persoal ao cargo e poñendo a súa disposición os materiais necesarios. b) Colaborar no desenvolvemento do servizo en función das súas capacidades e nos termos acordados en cada caso. c) Respectar a dignidade persoal e profesional das persoas que presten o servizo, así como respectar os límites das súas obrigas laborais. d) Comunicar con dez días de antelación o traslado provisional ou permanente a outro domicilio do termo municipal, salvo situación de urxencia. e) Informar sobre calquera circunstancia, persoal, familiar ou económica, que supoña modificacións nas condicións particulares nas que se este prestando o servizo. f) Comunicar, no seu caso, a existencia de enfermidades infectocontaxiosas en orde a adoptar medidas de protección necesarias para o persoal que presta o servizo. g) Permitir o seguimento e supervisión do servizo no seu domicilio por parte do persoal técnico do Concello de Culleredo ou da persoa asignada pola empresa contratada para a execución do SAD, sempre que as circunstancias o fagan necesario e cando menos cada dous meses. En calquera caso este persoal supervisor deberá ir debidamente identificado e documentado no exercicio desta función. h) Solicitar por escrito a suspensión temporal do servizo con dez días de antelación. i) Aboar mensualmente a tarifa que lle corresponda, de conformidade co prezo público aprobado polo concello, vixente en cada momento. A obriga nace o primeiro día en que se inicie o servizo. Así mesmo será preciso presentar no rexistro municipal unha solicitude de baixa para deixar sen efecto o cobro. j) Comunicar de xeito inmediato aos servizos sociais municipais ou a entidade prestadora contratada por estes calquera anomalía que se observe na prestación do servizo. k) Asinar o acordo de intervención e cada unha das posibles modificacións que se produzan, que deberá estar exposto en sitio visible para poder ser revisado en calquera momento polo persoal auxiliar que realice o servizo. Así mesmo o Concello de Culleredo establece a través desta norma reguladora os seguintes requisitos para a boa prestación do servizo: l) Manter os animais domésticos libres de parasitos e debidamente vacinados para evitar todo tipo de contaxios ao persoal que atende o domicilio e no tempo de duración do servizo, se así o require o auxiliar afastados das estancias onde esta esté a traballar. m) Expoñer en sitio visible e axeitado, o listado de medicamentos que se está a tomar coas especificacións detalladas da súa prescrición. n) Asinar a hora de entrada e saída da auxiliar no domicilio cada un dos días de prestación. o) Estar presente no domicilio nos horarios acordados para que se poida prestar o servizo e respectar o estipulado e asinado no acordo de intervención. p) Facilitar canta documentación lle sexa requirida polos servizos sociais municipais nos prazos establecidos.8.- Acceso aos servizos e procedemento de alta 8.1.- O acceso ao servizo será directo, namentras exista cupo de horas de servizo destinadas a este efecto dispoñibles, para as persoas que, tendo recoñecida a situación de dependencia pola Xunta de Galicia en calquera grao, se lles asigne como recurso o de “axuda no fogar” na correspondente resolución do PIA. A resolución relativa ao PIA terá a consideración de resolución de asignación e incorporación ao servizo (SAAD ). 8.2.- O acceso por libre concorrencia ao servizo de axuda a domicilio (SAD), será a través da petición expresa da persoa interesada que deberá presentar no Rexistro Xeral de entrada do Concello a correspondente solicitude (Anexo 1), onde constará a relación nominal de todas as persoas do mesmo fogar que solicitan o servizo si é o caso. Achegarán ademais a seguinte documentación, referida a cada unha das persoas solicitantes: - Fotocopia do DNI - Certificado do recoñecemento do grao de discapacidade se fora o caso. - Copia de ter presentada a solicitude do grao e nivel de dependencia, de ser o caso. - Informes médicos oficiais que poidan avalar a situación que motiva a solicitude - Fotocopia da primeira folla da conta bancaria onde conste o nº de conta de 20 díxitos e nome dos titulares para a domiciliación dos recibos. - Volante de empadroamento de todos os membros da unidade familiar - Xustificación de ingresos económicos: - Declaración do IRPF do exercicio inmediatamente anterior ao momento da solicitude ou, de ser o caso, certificado negativo da mesma. - Certificado da vida laboral da Tesourería da Seguridade Social, no seu caso. - Certificado de prestación económica do INEM, se é menor de 65 anos - Certificación positiva ou negativa de prestacións do INSS, ISFAS ou MUFACE. - Declaración responsable de todos os ingresos económicos obtidos no último ano. Na solicitude, ademais dos datos relacionados no artigo 70 da Lei 30/92, de 26 de noviembre, de Régimen Jurídico de las Administraciones Públicas y del Procedimiento Administrativo Común deberán sinalarse tres teléfonos de contacto: o da persoa interesada mais dous de familiares ou persoas achegadas cos que se poda contactar desde os servizos municipais. Para o caso de solicitar un Xantar na Casa deberá igualmente solicitar o servizo presentando unha instancia no Rexistro Xeral de entrada do Concello, onde constará a relación nominal de todas as persoas do mesmo fogar que solicitan o servizo. Achegarán á solicitude a seguinte documentación, referida a cada un das persoas solicitantes: - Fotocopia do DNI - Certificado do recoñecemento do grao de discapacidade se fora o caso. - Informes médicos que poidan avalar a situación que motiva a solicitude (Anexo 11) - Solicitude de domiciliación bancaria do servizo de Xantar na Casa debidamente cuñado pola entidade bancaria (Anexo 12) 8.3.- No caso de existencia de praza, darase de alta á persoa usuaria no servizo de acordo coas normas establecidas neste Regulamento, e para o caso de non existir praza baleira de xeito inmediato pasará a formar parte dunha lista de agarda que se establecerá en función da demanda do servizo, o crédito orzamentario do que se dispoña e seguindo o criterio de maior puntuación no baremo.8.4.- Para acceder ao servizo de Axuda a domicilio e/ou de Xantar na casa deberá acadarse unha puntuación mínima de 30 puntos no baremo de acceso ás prestacións de apoio á autonomía e atención á dependencia do Concello de Culleredo, que figura como Anexo 2 no presente Regulamento.8.5.- As persoas valoradas como dependentes no marco do sistema da dependencia non poderán quedar en lista de agarda polo que o concello non poderá incorporar ao servizo máis altas das que a dispoñibilidade económica permita atender de xeito inmediato. Nestes casos darase conta puntualmente ao órgano competente da Xunta de Galicia para a asignación dun novo recurso se fose o caso. Artigo 9.- Participación das persoas beneficiarias na financiación dos servizos. Consonte ao establecido pola Lei 39/2006, do 14 de decembro de Promoción da Autonomía Persoal e Atención ás Persoas en Situación de Dependencia e na Orde do 22 de xaneiro de 2009, pola que regula o servizo de axuda no fogar as persoas beneficiarias destes servizos, participarán no financiamento dos mesmos en función da súa capacidade económica persoal e familiar, pagando por eles os prezos que se establezan a través da aplicación do correspondente prezo público aprobado para cada exercicio económico. Artigo 10.- Organización e funcionamento do servizo.10.1.- Unha vez recibida a solicitude da persoa interesada na Área de Benestar Social procedente do rexistro municipal, comunicarase a esta a data da recepción da mesma, o prazo máximo para a resolución do procedemento e o efecto do silencio administrativo, no seu caso.10.2.- Respecto as solicitudes que accedan por libre concorrencia, o persoal técnico municipal responsable do servizo, realizará unha entrevista e unha visita domiciliaria á unidade familiar para valorar a solicitude, e segundo esta valoración fará a asignación semanal de horas de atención e as especificidades da mesma en canto ao calendario, horario e tipo de tarefas a realizar. A atención no domicilio poderá ir dirixida a unha ou a máis persoas con problemas de autonomía no mesmo fogar, sempre que na solicitude conste a relación de persoas que demandan a devandita prestación. En calquera caso a atención será exclusivamente persoal cando a persoa solicitante conviva con familia extensa que poida realizar as tarefas domésticas. No acceso por SAAD realizarase igualmente unha entrevista destinada exclusivamente a asinar o Acordo de servizo en canto a calendario, horario e tarefas a realizar xa que o número de horas ven recollido na resolución de PIA expedida pola Xunta de Galicia.10.3.- Á vista do informe anterior, o órgano competente ditará resolución concedendo ou denegando o servizo e especificando a intensidade do mesmo, que será notificada á persoa interesa, no prazo e cos requisitos legalmente establecidos.10.4.- A devandita resolución, debidamente motivada deberá ditarse e notificarse á persoa interesada no prazo máximo de tres meses unha vez iniciado o procedemento. Cando se requira a subsanación de documentación o prazo se suspenderá durante o tempo que medie entre a notificación e o seu cumprimento ou, no seu defecto, o transcurso do prazo concedido.10.5.- Una vez notificada a resolución de concesión do servizo, deberán formalizarse entre o Concello e a persoa/as usuaria/as, os seguintes documentos que deberá asinar: acordo de servizo (Anexo 3) e proxecto de intervención (Anexo 4), onde se farán constar as condicións básicas da prestación, así como o documento de consentimento informado (Anexo 5) o se lle informará do protocolo de actuación en caso de presentarse unha incidencia (Anexo 7), do protocolo de actuación ante situacións de risco sanitario (Anexo 8) e do procedemento para a comunicación dunha suspensión temporal (Anexo 9) e de comunicación de ausencias (Anexo 10). 10.6.- No caso de acceso ao servizo por libre concorrencia e non dispoñer de praza, por ter sobrepasado o crédito orzamentario ou por outras razóns, a solicitude pasará á situación de “valorada en agarda”. A listaxe de solicitudes así xerada será revisable de oficio ao inicio de cada ano ou a petición do/a solicitante cando estime que a situación persoal ou familiar ten variado. A listaxe de agarda se ordenará en función dos puntos obtidos no baremo de criterios de prioridade recollido no Anexo 2. No caso de que a resolución fose estimada pero non existise dispoñibilidade de praza, notificarase esta situación indicando a puntuación obtida e pasando á lista de agarda. Na revisión anual que se fará de oficio, poderá solicitarse aos integrantes da lista de agarda, a documentación que se considere necesaria para actualizar a súa posición nesta lista. Así mesmo, poderá realizarse nova visita domiciliaria do/a traballador/a social e a conseguinte valoración técnica, en orde á actualización do baremo persoal para o acceso ao servizo (SAD). 10.7.- En canto á solicitude, transcorridos tres meses sen que se notifique de forma expresa a resolución e sen prexuizo da obrigación de resolver, poderase entender desestimada a solicitude aos efectos de permitir ao interesado a interposición dos recursos aos que houbera lugar nos prazos e termos legalmente establecidos.10.8. Lista de agarda: Constitúe o instrumento a través do cal ordénase a posición das solicitudes en canto ao dereito de acceso ao servizo de SAD na modalidade de SAD por concorrencia de cara asignar as horas de servizo dispoñibles orzamentariamente para esta modalidade. Haberá unha lista municipal unica que se ordeará según a puntuación obtida pola aplicación do Baremo de criterios de prioridade para o acceso ai servizo en libre concurrencia (ver Anexo 2). As persoas de Culleredo que acceden ao servizo pola via do recoñecemento de grao de dependencia e resolucion de PIA e non teñan cabida no servizo nun momento dado dentro do cupo de horas anuais reservadas ao SAAD en función da financiación recibida a tal efecto polo concello, non se incluirán nesta lista de agarda municipal senon que ficarán en espera de asignacion de recurso no Programa autonómico de Asignación de Recursos ( PAR ). A tal efecto comunicarase a situación de falla de plaza municipal á Consellería competente da Xunta de Galicia para o establecemento pola sua banda do recurso a traverso doutra entidade prestadora de servizos sociais. Cando por baixas ou modificacion horarias volvera a haber dispoñibilidade de servizo municipal de tipo SAAD comunicarase á mesma conselleria para dar cabida a novas persoas usuarias pendentes de asignacion deste recurso no PAR. Para esta modalidade, seguirase as indicacións que a normativa vixente determine en cada momento dacordo ao Programa de Asignación de Recursos autonómico (PAR). Anualmente o interesado poderá solicitar unha revisión da sua valoración. Poderá tamén facelo antes dos doce meses, atendendo a unhas novas circunstancias persoais que deberán ser debidamente acreditadas. Do mesmo xeito, calquera persoa interesada poderá solicitar informe relativo a súa situación dentro da lista de agarda, na que constará de acordo a normativa sobre protección de datos, o nome do interesado, a puntuación obtida e a última puntuación coa que se están dando as altas. Tamén de oficio os Servizos Sociais Municipais poderán realizar unha revisión dos expedientes en lista de agarda para detectar posibles modificacions das circunstancias persoais que motivaron unha determinada posición nela ou derivada das eventuais modificacións no baremo de aplicación.10.9. Normas xerais de funcionamento 10.9.1.- Para os servizos de SAD e SAAD rexerán as seguintes normas: A sinatura do proxecto de intervención e acordo de servizo entre a persoa usuaria e o Concello, deberá formalizarse no prazo máximo dun mes dende a notificación da concesión do servizo e supón a aceptación do mesmo nas condicións e horarios establecidas no citado documento, así como á aceptación das normas que rexen o funcionamento do servizo e que son as seguintes: a) A actuación do/a auxiliar de axuda no fogar no domicilio do/a usuario/a debe axustarse ao PIA do SAAD ou ao “plan de traballo” ou acordo tecnicamente establecidos e formalizados entre os Servizos Sociais municipais e a persoa/s usuaria/as do mesmo ou familia responsable, e non realizará tarefas non recollidas nel, e non modificará sen previa autorización expresa as variables contidas no mesmo (horario, días de atención, etc.) asinado por ambas dúas partes. b) O/a auxiliar de axuda no fogar non traballará no domicilio da persoa usuaria en ausencia deste. c) A auxiliar manterá un trato afectivo axustado co usuario. Tentará de equilibrar o traballo racional co emocional, acatando as normas de trato propostas desde a dirección do servizo. d) A auxiliar non poderá realizar visitas ao domicilio onde traballa fora do horario establecido. e) A auxiliar non facilitará o seu número de teléfono persoal a persoa usuaria nin o chamará fora do horario laboral. f) A auxiliar non disporá das chaves de ningún domicilio, agás cando a condición do caso así o esixa e sempre co consentimento da persoa usuaria e previa comunicación ó responsable do servizo. h) A auxiliar non permitirá que sexa a persoa usuaria quen oriente o servizo. Isto será responsabilidade do persoal técnico que dirixa o servizo i) Calquera conflito que xurda entre a persoa usuaria e a auxiliar deberá ser posto en coñecemento do profesional técnico responsable do servizo. j) Á auxiliar non lle está permitido aceptar gratificacións monetarias e/ou en especie. k) A atención establecida non poderá interferir nin limitar o dereito das persoas que vivan na casa á súa intimidade. A auxiliar está obrigada a manter o segredo profesional e a protección dos datos de carácter persoal, e, en consecuencia, non poderá acudir a desenvolve-la súa actividade acompañada por ninguén alleo ó servizo de axuda a domicilio. l) Cando ocorra que a auxiliar que atende regularmente o caso non poida asistir ó traballo polas razóns que sexan (baixa por enfermidade, motivos persoais, etc.) farase a atención con outro persoal do mesmo servizo de axuda a domicilio. m) Cando a substitución non se poda realizar por causas sobrevidas, se lle descontará da mensualidade en curso as horas non executadas.10.9.2. Para o caso do Xantar na Casa se rexerá polas seguintes normas: a) As persoas usuarias quedan obrigadas a comunicar calquera cambio na situación social, económica, sanitaria, de domicilio, teléfonos ou outros datos de interese. b) Tanto o persoal auxiliar do servizo como os propios usuarios quedan obrigados a ser tratados co máximo respecto mutuo. c) Cada usuario estará suxeito a unha tarifa que deberá aboar mensualmente, para iso asinará a autorización de domiciliación bancaria (Anexo 12). d) É obrigado coidar o material e electrodomésticos cedidos pola empresa distribuidora. e) No caso de ter vontade de darse de baixa definitiva deberá presentar unha instancia no rexistro municipal comunicando esta decisión cun mínimo de 15 días hábiles de antelación. f) De tratarse dunha baixa temporal tamén será preciso comunicalo con 15 días hábiles de antelación, agás nos casos debidamente xustificados. Para isto será suficiente asinar o documento que lle entregará a persoa que distribúe as comidas ou ben no Centro de Servizos Sociais Municipais se lles facilitará o modelo pertinente. g) No caso en que a persoa usuaria non comunique as ausencias en tempo e forma e se intentasen a entrega dos menús no seu enderezo sen ser posible, se lle cobrará os menús realizados e non entregados ata a data do feito. h) É obrigado atoparse no seu enderezo no día e hora de entrega dos menús agás por causas imprevistas que non fose posible avisar. Nestes casos deberá presentar o documento que xustifique á ausencia. Os xantares que non se puideron entregar como consecuencia da ausencia no seu domicilio facturaranse na súa integridade. i) En caso de suspensión ou extinción do servizo, a persoa beneficiaria ten a obriga de devolver o material cedido en depósito pola empresa adxudicataria do servizo. j) Necesariamente permitirase o acceso á vivenda do persoal repartidor a efectos da correcta prestación do servizo do Xantar na Casa e comprométese a atender e realizar as indicacións que sobre o mesmo se lle faciliten. k) A ausencia temporal da persoa beneficiaria do seu domicilio por vacacións, viaxes ou ingresos en centros sanitarios ou residenciais por un tempo superior a 45 días hábiles será motivo de extinción do servizo. l) É obrigado que o usuario do servizo asine semanalmente a folla de entrega a modo de constatación de que o servizo se fixo sen incidencias.10.10.- Seguimento e coordinación 10.10.1.- O seguimento e coordinación xeral do servizo realizarase por parte do/a profesional municipal responsable do servizo de Prestacións de apoio á autonomía e atención á dependencia (PAAD). Se realizarán tamén supervisións no propio domicilio dos usuarios cunha periodicidade de dous meses cando menos. o que será competencia do persoal técnico que supervisa directamente o traballo das auxiliares do SAD.10.10.2.- Os /as auxiliares da prestación levarán un rexistro diario onde se recollerán as incidencias que se producen no transcurso do servizo e que se entregarán mensualmente á responsable do PAAD.10.10.3.- Mensualmente realizarase unha xuntanza entre o/a profesional municipal responsable do PAAD e as/os auxiliares de axuda a domicilio do Concello e, no seu caso, o profesional coordinador da empresa concesionaria do servizo.10.10.4.- Estes dous profesionais poderán realizar entrevistas individuais de seguimento cos/as usuarios/as e visitas domiciliaras coa finalidade de coñecer o grao de satisfacción co desenvolvemento do servizo, recoller suxestións, demandas ou para a solución de calquera necesidade ou problemática presentada pola persoa usuaria ou a familia desta. Artigo 11.- Causas de suspensión temporal dos servizos. É causa de suspensión temporal do servizo a ausencia temporal do domicilio. O servizo poderá suspenderse por un máximo de tres meses no caso de SAD ou SAAD e de 45 dias hábiles no caso do Xantar na casa, debendo acreditar a persoa usuaria as causas que motivan a súa ausencia. Quedará obrigada ademais a comunicalo por escrito con dez días hábiles de antelacion no SAD ou SAAD e con quince dias de antelación no caso do Xantar na casa sempre que se deba a circunstancias ordinarias e previsibles. ( Anexo 9). Non obstante poderase reiniciar o servizo sen necesidade de esgotar o período de suspensión solicitado, se se comunica por escrito cun mínimo de cinco días hábiles de antelación. Artigo 12.- Causas de extinción ou modificación dos servizos 12.1.- Son causas de extinción do servizo as seguintes: a) A renuncia da persoa interesada que deberá formalizarse por escrito cunha antelación mínima de dez días hábiles á data de finalización do servizo prestado. b) O cambio de programa individual de atención (PIA) ou do proxecto de intervención do SAD municipal que implique o cambio de asignación de recurso e a súa incompatibilidade co servizo de axuda ao fogar. c) Traslado definitivo da súa residencia a outro domicilio. d) Cando se exceda o prazo máximo dunha suspensión temporal de tres meses sen a debida xustificación nos termos que determina este regulamento no seu artigo 11. e) Falecemento da persoa usuaria f) Incumprimento reiterado dos deberes e obrigas establecidas para as persoas usuarias na prestación do servizo. Enténdese que existe reiteración cando se produza a situación máis de tres veces no prazo de seis meses sen causa xustificada. g) Cando o usuario reiteradamente dous ou máis veces amose o seu rexeitamento para facer unha substitución nos casos que a traballadora titular se atope de baixa, vacacións, asuntos persoais, etc,., se procederá a extinción do servizo. h) Desaparición das causas que motivaron a prestación do servizo. i) Por falla de orzamento que obrigue a redistribución dos recursos económicos municipais destinados a financiar o SAD. j) Ocultación ou falsidade na documentación requirida neste regulamento e aportada pola persoa beneficiaria ou representante legal. k) Non notificar a existencia de novas circunstancias económicas, sociais ou familiares que afectan á concesión do servizo ou ao prezo a abonar pola súa prestación. l) Non aboar o importe do prezo público durante dous meses consecutivos ou tres alternos no prazo dun ano, salvo causas xustificadas nas que se valorará a forma de pago aprazado. m) Por grave menosprezo ou desconsideración, verbal ou física co persoal que presta o servizo ou á persoa responsable da súa xestión. n) Cando as persoas usuarias non aporte as axudas ou medios técnicos necesarios para levar a bo fin o obxecto da prestación ou, no caso de ser aportados polo concello ou pola empresa prestadora do contrato, este se negue a ser utilizados, poderá procederse á extinción do servizo. o) O intento falido de reinicio da prestación na data acordada coa persoa usuaria despois dunha suspensión temporal por causas non xustificadas e imputables a ela.12.2.- A extinción ou modificación das condicións na intensidade de prestación do servizo requirirá unha nova solicitude e resolución do órgano competente para conceder o cambio e/ou reanudación, previa tramitación do correspondente expediente no que se dará audiencia, cando proceda, á persoa interesada. Artigo 13.- Réxime sancionador: faltas e sancións As accións cometidas que encaixen na tipificación de infraccións serán sancionados polo órgano municipal competente, en base aos criterios sinalados no título IX da Lei 30/1992, do 26 de novembro de Réxime Xurídico das Administracións Públicas e do Procedemento Administrativo Común, e seguíndose o procedemento previsto no Real Decreto 1398/1993, de 4 de agosto, polo que se aproba o Regulamento do Procedemento para o Exercicio da Potestade Sancionadora. Ase mesmo será de aplicación o Título IX das infraccións e sancións recollido na Lei 13/2008 de servizos sociais de Galicia. Poderanse interpor os recursos administrativos previstos na Lei 30/1992, de 26 de novembro, de réxime xurídico das administracións públicas e do procedemento administrativo común. As sancións impostas as persoas usuarias serán anotadas no seu expediente persoal. En todo aquilo non previsto no presente regulamento, será de aplicación do disposto na Lei 39/2006, de 14 de decembro de Promoción da Autonomía Persoal e Atención ás persoas en situación e dependencia, a Orde de 22 de xaneiro de 2009, da Vicepresidencia da Igualdade e do Benestar que regula o Servizo de Axuda a domicilio e a normativa estatal e autonómica que as desenvolve asi como calquera regulación derivada da Lei 13/2008 de Servizos Sociais de Galicia que poda facer referencia a este tipo de prestacións. A entrada en vigor deste Regulamento deroga o Regulamento municipal do Servizo de prestacións para o apoio a autonomía e atencion a dependencia publicado no BOP nº 38 de 24 de febreiro de 2008 O presente regulamento entrará en vigor, unha vez transcorrido o prazo establecido no artigo 65.2 da Lei 7/85, do 2 de abril, reguladora das bases do réxime local, na data da súa publicación íntegra no Boletín Oficial da Provincia. Anexo 1. Solicitude Anexo 2. Baremo de criterios de prioridade para o acceso ao servizo en libre concorrencia (SAD) Anexo 3. Acordo de Servizo Anexo 4. Proxecto de intervención Anexo 5. Consentimento informado Anexo 6. Autorización domiciliación bancaria (SAD e SAAD) Anexo 7. Protocolo de actuación en caso de presentarse unha incidencia Anexo 8. Protocolo de actuación ante situacións de risco sanitario Anexo 9. Modelo de comunicación de suspensión temporal do servizo Anexo 10. Modelo de comunicación de ausencias Anexo 11. Modelo de informe médico do Servizo de Xantar na Casa Anexo 12. Modelo de domiciliación bancaria do Servizo de Xantar na Casa Anexo 13. Modelo de Control de horarios do servizo SOLICITUDE DE PRESTACIÓNS DE APOIO Á AUTONOMIA E ATENCIÓN Á DEPENDENCIA NOME PRIMEIRO APELIDO SEGUNDO APELIDO NIF RÚA Nº ANDAR POBOACIÓN COD. POSTAL TLFNO. FIXO TLFNO. MÓBIL CORREO ELECTRÓNICO Conforme ao establecido na Ley 11/2007 de Acceso Electrónico dos Cidadáns aos Servizos Públicos e demais lexislación vixente, AUTORIZO ao Concello de Culleredo, en relación coa presente solicitude, a que me envíe (sinalar o que proceda)  Comunicacións mediante mensaxes ao teléfono móbil especificado como medio de contacto  Comunicacións mediante mensaxes á dirección de correo electrónico especificada como medio de contacto  Notificacións ao meu buzón electrónico, accesible na sede electrónica www.culleredo.es, previa identificación con certificado dixital EXPOSICION DE MOTIVOS: Que atopándome actualmente nunha situación de limitación na miña autonomía persoal Que atopándome en dificultades persoais transitorias que puidera derivar nun problema de desestruturación familiar, preciso apoio para atender as necesidades persoais e básicas da miña vida diaria. Estimando reunir os requisitos esixidos no Regulamento das Prestacións Municipais de Apoio á Autonomía e Asistencia á Dependencia (BOP nº.) SOLICITO:  Servizo de axuda a domicilio  Servizo de Xantar na Casa DATA E FIRMA: Declaro que todos os datos facilitados son certos, que lin as advertencias legais e que acepto as condicións particulares expresadas, polo que solicito se admita a trámite esta instancia. Culleredo de de O/a solicitante Asdo.: Á ALCALDÍA DO CONCELLO DE CULLEREDO INSTRUCCIONS DE CUMPLIMENTACIÓN DA SOLICITUDE: • Cumprimente os datos da persoa ou persoas física que formulan a solicitude e os do seu representante si procede, aportando nese caso o correspondente documento de representación. • Cumprimente igualmente a dirección completa, a efectos de notificacións, do solicitante ou de seu representante, así como outros medios de contacto tales como un teléfono fixo, teléfono móbil, dirección de correo electrónico, no caso de que desexe ser contactado por algún destes medios. Indique expresamente si autoriza ao Concello de Culleredo a que lle envíe mensaxes SMS e/ou correos electrónicos á dirección especificada así como notificacións fehacientes ao seu buzón web para o que necesitará un certificado dixital recoñecido (DNI electrónico, CERES, etc.). Pode obter máis información sobre certificados dixitais, administración electrónica, así como do seu buzón web persoal para a práctica de notificacións telemáticas fehacientes en www.culleredo.es. • Indique a relación de documentos que aporta xunto coa solicitude • No caso de que a exposición de motivos non caiba no anverso, continuar no reverso. • A solicitude debe ser asinada polo interesado solicitante ou seu representante, se procede. AVISO LEGAL. De acordo co que estabrece a Ley orgánica 15/1999, de 13 de decembro, de protección de datos de carácter persoal, informámoslle de que os seus datos serán incorporados a un ficheiro automatizado para dar responsta á solicitude que presentou. O responsable do ficheiro e o Concello de Culleredo e poderá exercer os seus dereitos de acceso, cancelación e oposición dos seus datos persoais presencialmente, mediante comunicación escrita e adxuntando fotocopia do seu DNI e a documentación complementaria, se é o caso, á sede do Concello ( Rúa do Concello, 12-15189 Culleredo), ou ben mediante o formulario electrónico que se atopa na sede electrónica do Concello. Nº de historia sociofamiliar INFORME-PROPOSTA PAAD SERVIZO DE PRESTACIÓNS DE APOIO Á AUTONOMÍA E ATENCIÓN Á DEPENDENCIA BAREMO PARA A VALORACIÓN DAS PRESTACIÓNS DO PAAD: DATA DE REXISTRO DE ENTRADA: DATA DE REXISTRO DOCUMENTACIÓN REQUIRIDA: PRESTACIÓN: DATOS PERSONAIS: USUARIOS: TELÉFONO FIXO: TELÉFONO MÓBIL: FAMILIA EXTENSA OU PERSOAS DE CONTACTO (MÍNIMO IMPRESCINDIBLE 3 TELÉFONOS): ANEXO 2 ¿TEN SOLICITADA DEPENDENCIA?  SI:    ESTIMACIÓN: GRADO NIVEL DATA:././. PROPOSTA DE PIA: NON:  DATOS ECONÓMICOS (R. P.): Cando se trate de demandas para apoio en tarefas domésticas a baremación realizarase a cada un dos solicitantes e calcularase unha media aritmética entre o número total de persoas demandantes para determinar a puntuación total no baremo INFORME SOCIAL CON PROPOSTA DE INTERVENCION DENDE OS RECURSOS DO PAAD MOTIVO/PROBLEMA: ANEXO 2 DE ACORDO AO INFORME ANTERIOR PROPONSE O SEGUINTE PLAN DE TRABALLO: · Nº horas semanais, calendario e horario aconsexable: · Obxectivos do servizo proposto: · Tarefas a realizar (teñense que recoller tamén no documento de acordo asinado pola persoa usuaria): · No suposto de que o servizo vaia dirixido a máis dunha persoa no mesmo fogar, a concesión do nº de horas de atención unificaráse nun mesmo servizo no SAD por libre concorrencia: TIPO DE PRESTACIÓN: TOTAL PTOS. FAVORABLE DESFAVORABLE TOTAL  SERVIZO DE AXUDA A DOMICILIO    SERVIZO “XANTAR NA CASA”   FUNDAMENTOS: A Traballadora Social: Asdo.: Culleredo,. de. de. 1.-SITUACIÓN PERSOAL E FAMILIAR (rodéese o que proceda) ANEXO 2 ANEXO 2 2. SITUACIÓN ECONÓMICA ANEXO 3 ANEXO 4 ANEXO 5 ANEXO 6 ANEXO 7 PROTOCOLO DE ACTUACION ANTE SITUACIÓNS DE EMERXENCIA ante incidencias que se produzan no domicilio. no transcurso da prestación dos servizos de PAAD que poideran dar lugar a unha ALERTA relacionada tanto coa ausencia dunha persoa usuaria da casa como calquera urxencia sanitaria ou doutro tipo 1. Si a auxiliar do PAAD chegase ao domicilio e non se atopase ninguén ou non abrisen a porta, deberá esperar 15 minutos de cortesía por si o usuario saíu e non chegou a tempo para o inicio do servizo. Transcorrido ese tempo de espera a auxiliar deberá comunicar coa súa oficina base para proceder a localizar telefónicamente a algún familiar que poda dar razón da ausencia. Neste caso o procedemento de búsquea remata en canto se lle transmite á familia a incidencia e no momento en que asumen a incidencia. Se non fose viable esta posibilidade, e descartado que acudira a un centro sanitario, a casa de algún veciño ou familiar e tendo a dúbida razoable de que a persoa usuaria puidera estar no interior do domicilio con algún problema que lle imposibilite abrir a porta, o profesional responsable ( dependente do concello ou da empresa concesionaria si fora o caso) se poñerá en contacto coa policía local para comunicar o sucedido e tomar as medidas pertinentes.2. Se se presentase un problema de saúde no transcurso da prestación, a resposta inmediata será chamar ao 061, ou ao 112 e se actuará de acordo as indicacións do persoal cualificado dos devanditos servizos.3. En calquera outra circunstancia de emerxencia se chamará de inmediato ao 112. A continuación, en tódolos casos, a auxiliar chamará á sua oficina base, que contactará coa familia para comunicar o sucedido. ANEXO 8 DIRECTORIO DO PROTOCOLO DE ACTUACION ANTE SITUACIÓNS DE EMERXENCIA O procedimiento de actuación seguirá o orden que a continuación se establece: 1.- Chamar ao 061 ASESORAMENTO, URXENCIAS e AMBULANCIA MEDICALIZADA 2.- Se precisa doutros servizos de emerxencia se chamará ao 112 (tamén moviliza urxencias sanitarias) Centro de Saúde de CULLEREDO: · Teléfonos: 981.66.61.51 981.66.65.64 981.66.64.44 URXENCIAS 2.- Comunicación ao Servizo de PAAD no Centro Municipal de Servizos Sociais: · Teléfono: 981.65.45.70 3.- Comunicación inmediata á familia. ANEXO 8 ANEXO 9 ANEXO 10 ANEXO 11 ANEXO 12 Culleredo, 21 de marzo de 2012 O alcalde, Asdo: Julio Sacristán de Diego.